GiliGold/VAD_KnessetCorpus huggingface dataset:
יולי יואל אדלשטיין: לצערי הרב, אני עברתי - כולל בוועדה הזאת - כל מיני רגעים לא נעימים כשהיה מדובר במינוי שלי לתפקיד סגן יושב ראש.
יולי יואל אדלשטיין: ראש הממשלה חתם על הסכמים קואליציוניים והתחייב, אפילו בלי להניד עפעף, על תפקיד סגן יושב ראש הכנסת לעשרים סיעות, ועכשיו אנחנו כאילו צריכים לנהל דיון בוועדת הכנסת מנימוקים של מספר סגני יושב ראש, עומס עבודה גדול יותר או עומס עבודה קטן יותר.
יולי יואל אדלשטיין: חברים, אני ישבתי בממשלה שהיו בה 16 שרים בתקופה מסויימת, וביצענו בדיוק את כל אותה עבודה שמבצעים 23 שרים, ואף אחד לא בא ואמר: עכשיו בואו נוריד את השכר לשרים.
מאיר שטרית: צריך להוריד.
יולי יואל אדלשטיין: חברים, אלה נימוקים שאולי טובים לסטנד-אפ קומדי, אבל לא לדיון בוועדת הכנסת.
יולי יואל אדלשטיין: לכן ההחלטה צריכה להיות עקרונית.
יולי יואל אדלשטיין: אם ראש הממשלה חתם על הסכמים קואליציוניים, הוא חייב לבצע אותם.
יולי יואל אדלשטיין: אבל אני לא מבין למה חבר הכנסת מאיר שטרית, לצורך הענין, צריך לשבת בדיון הזה.
יולי יואל אדלשטיין: זה דיון להנהלת הקואליציה.
יולי יואל אדלשטיין: אנחנו צריכים לשבת ולסגור את הדברים האלה בינינו לבין עצמנו.
יולי יואל אדלשטיין: להיפך, אני אומר את זה לטובתך.
יולי יואל אדלשטיין: אני לא מבין למה אתה צריך לבזבז את זמנך על דיון בנושא קואליציוני.
יולי יואל אדלשטיין: ברגע שתיפול החלטה, אנחנו צריכים לבוא לכאן, אבל לא עם נימוקים כאלה של יותר עבודה או פחות עבודה.
יולי יואל אדלשטיין: מה הענין הזה?
יולי יואל אדלשטיין: יש התחייבות של ראש הממשלה - שיבצע.
יולי יואל אדלשטיין: אם אין לו תקציב לזה, שלא יתן התחייבויות.
יולי יואל אדלשטיין: מה הנימוקים האלה של יותר עבודה או פחות עבודה?
אופיר פינס-פז: מה זה קשור לתקציב ראש הממשלה?
מאיר שטרית: זה קשור לתקציב הכנסת.
משה גפני: אבל חבר הכנסת אדלשטיין אומר דברים נכונים.
משה גפני: הוא אומר שממשלה עם 16 שרים תפקדה במשכורת מסויימת, ואם הגדילו עכשיו את מספר השרים ל23-, לפי הטיעון הזה צריך להוריד להם את המשכורת כי הנטל מתחלק בין יותר שרים.
סאלח טריף: תגיש הצעה, חבר הכנסת גפני.
יולי יואל אדלשטיין: אני רוצה לכתוב יחד אתך מכתב לראש הממשלה בנושא הזה, אתה מוכן, חבר הכנסת פינס?
אופיר פינס-פז: לא, אבל אני אתמוך ביוזמתך.
אופיר פינס-פז: רגע, אתה מוכן לתמוך ביוזמה שלי?
יולי יואל אדלשטיין: רק אם זה במכתב אחד שבו ייאמר, שכיוון שגדל מספר סגני יושב ראש הכנסת וגדל מספר השרים, אנחנו לא חושבים שיש הצדקה לאותם תנאי שכר שהיו במתכונת מצומצמת ואנחנו מבקשים רביזיה - עסקת חבילה.
סאלח טריף: בבקשה, חבר הכנסת עופר חוגי.
עופר חוגי: אני חושב שאנחנו מבזים פה את המשרה של יושב ראש הכנסת.
קריאה: של סגן יושב ראש הכנסת.
עופר חוגי: לא, בסך הכל הסגנים מחליפים את יושב ראש הכנסת.
עופר חוגי: אני חושב שצריך להיות נאיבי כדי לחשוב שהסגנים ממלאים את התפקיד הזה בגלל תוספת של 500 שקל.
עופר חוגי: זו ממש בדיחה.
סאלח טריף: זה נימוק טוב לתמוך בהצעה.
עופר חוגי: אם יש דיון על התקציב, אותם סגנים מקדישים מספר שעות, וזה מגביל אותם גם מבחינת לוח הזמנים שלהם, וצריך לתת להם איזה צ'ופר קטן.
אופיר פינס-פז: יש להם - ערוץ 33.
עופר חוגי: בכל אופן אני חושב שאנחנו לא צריכים לפגוע במוסד הזה של יושב ראש הכנסת.
עופר חוגי: צריך גם לדבר בענין זה עם יושב ראש הכנסת.
סאלח טריף: דיברתי אתו.
סאלח טריף: אם אתה שואל לדעתו, הוא מאוד תומך בהצעתו של חבר הכנסת פינס ומסכים לה.
אופיר פינס-פז: אני גם דיברתי אתו.
נעמי חזן: מי תומך בהצעה?
אופיר פינס-פז: אברהם בורג.
עופר חוגי: מה הטיעונים שלו?
עופר חוגי: בסך הכל זמנם של אותם סגנים הוא יותר מוגבל.
סאלח טריף: אף אחד לא מכריח אותם להיות סגנים.
סאלח טריף: בינתיים הלחץ הוא להיות סגנים, לא לא להיות סגנים.
עופר חוגי: סליחה, יש פה הסכם קואליציוני--
עופר חוגי: -- והמשרה היא משרה של הסיעה, ואם אותו חבר כנסת משקיע מזמנו, אין סיבה שלא יתגמלו אותו בסכום כסף שהוא מאוד פעוט.
סאלח טריף: בבקשה, סגנית היושב ראש, חברת הכנסת נעמי חזן.
נעמי חזן: אם מביעים דעה בדבר שנוגע אישית, זה קצת מגביל, אבל אני רוצה להגיד רק משפטים ספורים בענין זה.
נעמי חזן: ראשית, אני מוכרחה למחות על הרמז - בעצם זה יותר מאשר רמז - שסגני היושב ראש מקבלים את התפקיד הזה לשם קבלת תוספת שכר.
נעמי חזן: הנושא הזה לא עלה אף פעם בעבר.
נעמי חזן: שנית, מספר הסגנים היום לא עולה על מספר הסגנים שהיו בכנסת הקודמת, והנושא לא עלה אז.
נעמי חזן: אבל הדבר המפריע פה הוא שלא היתה התייעצות עם הסיעות השונות, ומדובר בכל סיעות הבית.
נעמי חזן: גם באופוזיציה וגם בקואליציה צריכים לשקול את ההיבטים השונים של הענין, מה גם שיש סגנים שממלאים גם את תפקידו של יושב ראש הכנסת בפגרה והם נמצאים כאן, וכדאי לחשוב על זה.
אופיר פינס-פז: אני רוצה לענות.
אופיר פינס-פז: אני רשאי?
אופיר פינס-פז: אני ממש מתקומם נגד זה שחברים חושבים שזה נושא להנהלת קואליציה או לקואליציה.
אופיר פינס-פז: לא באתי לפה להציע עסקה.
נעמי חזן: סליחה, אני לא אמרתי פה מלה על קואליציה או על הנהלת קואליציה.
נעמי חזן: לא השתמשתי במלים האלה.
נעמי חזן: מחיתי על כך שאתה מטיל דופי בחברי כנסת שמכהנים כסגנים למטרות כספיות.
אופיר פינס-פז: אני אמרתי את זה?
נעמי חזן: כך זה השתמע.
אופיר פינס-פז: אני מבקש שתקחי את הפרוטוקול ותבדקי אם אמרתי דבר כזה.
מאיר שטרית: אני אמרתי שיש היום תחושה, שלעתים אחד הגורמים החזקים המניעים חברי כנסת לרצות להיות סגנים הוא השכר.
אופיר פינס-פז: אתה יודע מה, חבר הכנסת שטרית?
אופיר פינס-פז: אני לא חושב כך.
אופיר פינס-פז: אני חושב שאנשים רוצים להיות סגני יושב ראש, כי זה תפקיד שמאפשר מעמד, השפעה, חשיפה, וזה מאה אחוז, אבל אני לא חושב שצריך לקבל על זה פרס כספי, אני מאוד מצטער.
אופיר פינס-פז: וזה לא ענין לקואליציה או לאופוזיציה.
אופיר פינס-פז: זה ענין לוועדת הכנסת הזאת, רק לוועדת הכנסת הזאת.
יואל-יולי אדלשטיין: מה ההבדל בין סגן יושב ראש הכנסת לבין יושב ראש ועדה?
אופיר פינס-פז: יש הבדל.
יואל-יולי אדלשטיין: אני זוכר שלתפקיד יושב ראש הוועדה הזאת היתה התמודדות שאני מאוד - - -
אופיר פינס-פז: לפי דעתי - ועל פי נסיוני - יושב ראש ועדה עובד הרבה יותר מחבר כנסת מן השורה, והתפקיד הזה לא דומה בכלל לתפקיד סגן יושב ראש הכנסת.
אופיר פינס-פז: חברים, לפי דעתי, זו החלטה נכונה.
אופיר פינס-פז: אני חושב שהיא נכונה גם על רקע מה שקורה בכנסת.
מאיר שטרית: אפשר להוריד גם ליושבי ראש הוועדות.
אופיר פינס-פז: לא במקרה הצעתי לבטל את התוספת לסגני היושב ראש.
יולי יואל אדלשטיין: אני מציע ללכת עד הסוף בענין זה.
יולי יואל אדלשטיין: חבר הכנסת שטרית גם אמר שהוא תומך בכך.
יולי יואל אדלשטיין: אני מציע שהסעיף פשוט יבוטל.
אופיר פינס-פז: אתה תציע לבטל את התוספת ליושבי ראש ועדות.
אופיר פינס-פז: אני לא מציע זאת, כי אני באמת חושב שיושבי ראש ועדות, מתוקף תפקידם, מקדישים הרבה יותר שעות עבודה.
יולי יואל אדלשטיין: חבר הכנסת פינס, אני אומר זאת על פי שיטתך.
יולי יואל אדלשטיין: שוב, אני מבהיר את עמדתי כדי שלא תהיה אי-הבנה.
יולי יואל אדלשטיין: כאמור, אצלי התוספת מתקזזת בגלל הפנסיה, אבל אני בכל זאת אומר לך, חבר הכנסת פינס, שאני לא אוהב לשון כפולה.
יולי יואל אדלשטיין: יש הסכם קואליציוני שצריך לבצע?
יולי יואל אדלשטיין: אתה חושש מהשלכות ציבוריות?
יולי יואל אדלשטיין: בוא נקיים דיון.
יולי יואל אדלשטיין: ודרך אגב, אני רוצה לומר לחברים מש"ס, שהדבר היחיד שמעכב אותי לומר "חבר'ה, אם תצביעו, אבקש מיד רביזיה, אבקש התייעצות סיעתית" הוא שאני הייתי בקטע הזה.
יולי יואל אדלשטיין: אני שמעתי את כל הרמיזות המלוכלכות, כי היה לי המזל להתמנות - - -
אופיר פינס-פז: שלי?
יולי יואל אדלשטיין: לא שלך, אבל של אחרים.
מאיר שטרית: שאלה ליועץ המשפטי, פשוט כדי למנוע מכשול גם בפניך, חבר הכנסת אדלשטיין, וגם בפני חברת הכנסת נעמי חזן.
מאיר שטרית: ראשית, אני מבקש שתגידו שניכם לפרוטוקול שיש לכם ענין בנושא, שאתם נוגעים בנושא.
אופיר פינס-פז: הם אמרו.
יולי יואל אדלשטיין: פתחתי בזה.
מאיר שטרית: שנית, אני שואל האם מותר להם להצביע.
משה בוטון: --
משה בוטון: אבל לגבי שכר חברי הכנסת, ועדת הכנסת היא שמחליטה תמיד - - -
יולי יואל אדלשטיין: לפי שיטתך, חבר הכנסת פינס, אם יש בזה חשיפה לתקשורת וכו', זה צריך לחול גם על יושב ראש ועדה.
יולי יואל אדלשטיין: אם זאת השיטה, צריך ללכת עד הסוף.
מאיר שטרית: אני מציע להוריד לכולם.
סאלח טריף: אני רוצה להעמיד את זה להצבעה.
משה בוטון: אני מציע לקרוא את הנוסח שהכין חבר הכנסת פינס.
סאלח טריף: אני קורא את ההצעה המונחת לפנינו: "החלטת שכר חברי הכנסת (תיקון - שכר סגני יושב-ראש הכנסת), התש"ס1999-.
סאלח טריף: בתוקף סמכותה לפי סעיף 2 לחוק שכר חברי הכנסת, התש"ט1949-, מחליטה ועדת הכנסת לאמור: שכר סגני יושב-ראש הכנסת 1.
סאלח טריף: בהחלטת שכר חברי הכנסת, התשמ"ז1986-, בסעיף 2 במקום 'לסגני יושב ראש הכנסת וליושבי-ראש ועדות' יבוא 'ליושבי-ראש ועדות'.
סאלח טריף: הוראות מעבר 2.
סאלח טריף: אין בהלחטה זו כדי לפגוע בגמלה המשולמת לסגן יושב-ראש כנסת לשעבר".
משה בוטון: כיוון שאנחנו באמצע החודש, אני רק מציע להוסיף סעיף תחילה שיקבע את ה1- בינואר 2000 כמועד תחילה.
סאלח טריף: או שזה יהיה ב1- במאי 2000.
משה בוטוון: במועד שהוועדה רוצה, אבל צריך להוסיף סעיף תחילה.
מאיר שטרית: למה ה1- במאי 2000?
סאלח טריף: אני מציע שהמצב יישאר כמות שהוא עד סוף הכנס הזה, כדי שתהיה תקופת מעבר.
אופיר פינס-פז: עד סוף כנס החורף.
סאלח טריף: מי בעד אישור ההחלטה הזו, כשהתחולה היא מה1- במאי 2000?
סאלח טריף: ה צ ב ע ה הצעת ההחלטה כפי שקרא אותה היושב ראש (בתחילת עמוד זה), בתוספת סעיף תחילה שיקבע שתחילתה של החלטה זו ב1- במאי 2000 - נתקבלה.
סאלח טריף: אני מציין כאן שסגני יושב ראש הכנסת, חברי הכנסת נעמי חזן ויולי אדלשטיין, נמנעו מהצבעה בגלל - - -
יולי יואל אדלשטיין: לא השתתפו בהצבעה.
סאלח טריף: אני אומר את זה בכוונה, לכבודכם.
סאלח טריף: ז.
סאלח טריף: הוספת סגן יושב ראש
סאלח טריף: יש לפנינו בקשה להוסיף לסגני יושב ראש הכנסת את חבר הכנסת רחמים מלול מש"ס.
יאיר פרץ: זה הנימוק שבגללו הצבעתי בעד ההצעה הראשונה, שלא יישמע שאני רוצה שהתוספת תישאר בעינה כיוון שמדובר בחבר סיעתי.
סאלח טריף: בבקשה נאמר:
סאלח טריף: אני מבקש לאשר את חבר הכנסת רחמים מלול לסגן יושב ראש הכנסת.
סאלח טריף: ה צ ב ע ה בקשת יושב ראש הכנסת לאשר את חבר הכנסת רחמים מלול לסגן יושב ראש הכנסת - נתקבלה.
סאלח טריף: הבקשה אושרה פה אחד.
סאלח טריף: על סדר היום הצעת חוק הכנסת (תיקון - ממלאי מקום בוועדות), התש"ס1999-.
סאלח טריף: החלטנו שלשום לתקן את הצעת החוק הזאת, כדי שיתאפשר לנו שממלאי-מקום בוועדות יוכלו לכהן כיושבי-ראש ועדות משנה וועדות משותפות.
סאלח טריף: ארבל אסטרחן תציג את הצעת החוק.
ארבל אסטרחן: הצעת חוק הכנסת (תיקון - ממלאי מקום בוועדות): בחוק הכנסת בסעיף 3, בסעיף קטן (ג) יבוא: "(ד) (1) ועדת הכנסת רשאית לקבוע כי לחברים בוועדות שתקבע, יהיו ממלאי מקום, מאותן סיעות, במספר שלא יעלה על מספר החברים באותן ועדות, וחברים אלה ייבחרו על ידי הכנסת, לפי העקרון של נציגות סיעתית, כפי שבוחרים את חברי הוועדה עצמם; דינם של ממלאי מקום חברים בוועדה יהיה כדין חברי הוועדה; ואולם מקום בו נכח בוועדה חבר הוועדה שאינו ממלא מקום, לא יוכל ממלא המקום להשתתף בהצבעה.
ארבל אסטרחן: תחילתו של חוק זה ביום תחילת כהונתה של הכנסת החמש-עשרה".
סאלח טריף: נדמה לי שהחלטנו לעשות הגבלה לממלאי מקום קבועים.
ארבל אסטרחן: כל הסעיף הזה מדבר על ממלאי מקום קבועים.
ארבל אסטרחן: אנחנו קוראים להם ממלאי מקום.
סאלח טריף: הרחבת את העניין לממלאי מקום לכל חברי הוועדה.
ארבל אסטרחן: השארנו את הסמכות לוועדת הכנסת לקבוע.
ארבל אסטרחן: לא הוחלט פה כמה.
משה בוטון: כתוב "במספר שלא יעלה על מספר החברים".
רחבעם זאבי: כתוב בסעיף ד(1), שממלאי המקום חייבים להיות מאותן סיעות.
רחבעם זאבי: את ההגבלה הזאת אני מציע להסיר.
רחבעם זאבי: אני, לדוגמה, חבר בוועדת החוץ והבטחון מטעם ש"ס.
סאלח טריף: זה צריך פרשנות.
רחבעם זאבי: הרבה פעמים המפלגה הראשית בקואליציה נותנת לסיעות לוויין.
משה בוטון: הכוונה היא פה שממלאי המקום יהיו מאותן סיעות.
סאלח טריף: גם לא.
טלב אלסאנע: אם אין לי חבר בוועדה, אני לא יכול לקבל ממלא מקום בוועדה.
טלב אלסאנע: ממלא המקום בא לאפשר לוועדה שלא מיוצגת בוועדה לקבל לפחות מילוי מקום.
סאלח טריף: זה נתון לפרשנויות שונות.
משה בוטון: ועדת הכנסת תחליט מה שתחליט.
מאיר שטרית: אתם מנסים לעשות מחטפים.
מאיר שטרית: זה לא כשר ולא הגון.
מאיר שטרית: זה לא היה על סדר היום אתמול.
אתי בן-יוסף: שמנו את זה היום על סדר היום.
מאיר שטרית: באתי מהבית היום, אני צריך לדעת שזה על סדר היום.
מאיר שטרית: במקרה נכנסתי לוועדה.
מאיר שטרית: על סדר היום כתוב לי: "מינוי קצין כנסת".
מאיר שטרית: עם כל הכבוד, זאת לא צורת דיון.
מאיר שטרית: אני מוחה.
מאיר שטרית: עם כל הכבוד לבעיה הזאת, אתם לא יכולים לאנוס את הכנסת.
סאלח טריף: הערת שזה לא היה על סדר היום, עכשיו זה על סדר היום.
סאלח טריף: אתה רוצה שלא נדון בזה עכשיו?
מאיר שטרית: אני רוצה שנדון בזה בשבוע הבא.
סאלח טריף: רציתי לייצג אותך נאמנה, אבל לא היית פה.
ארבל אסטרחן: אנחנו מדברים על תיקון סעיף בחוק הכנסת שקובע את המספר המקסימלי של חברי הוועדות.
ארבל אסטרחן: הכוונה היא, לפי בקשת ועדת הכנסת, לקבוע בחוק את המנהג שכבר קיים בכנסת, לפיו ועדת הכנסת יכולה לבחור ממלאי מקום.
ארבל אסטרחן: כאן כתוב שמי שיבחר אותם יהיה הכנסת על-פי ההמלצה של ועדת הכנסת.
ארבל אסטרחן: היות שכוונת הוועדה היתה להכשיר למינויים שכבר נעשו בכנסת ה15-, קבענו שתחילתו של החוק תהיה ביום תחילת כהונתה של הכנסת ה15-.
ארבל אסטרחן: קבענו כאן שממלא המקום יהיה לכל דבר ועניין כדין החברים הקבועים, דהיינו הם יוכלו לשמש כיושבי-ראש ועדות משנה וועדות משותפות, חוץ מאשר להצביע כאשר החבר הקבוע נמצא.
אנה שניידר: אני מציעה, לשיפור קל, להרחיב את הסמכות של ועדת הכנסת לקבוע גם את סמכויותיהם, כי יכול להיות שתהיה איזושהי בעיה שכרגע אנחנו לא צופים אותה, ואם כבר נותנים לוועדת הכנסת את הסמכות למנות ממלאי מקום וכל מה שכרוך בכך, אולי יש נוסח קצת יותר כוללני, שגם יאפשר לוועדת הכנסת לקבוע בסמכויות, כדי לפתור בעיות, אם תהיינה בעתיד.
רחבעם זאבי: האם ממלאי המקום הם ממלאי מקום של מישהו אישי?
רחבעם זאבי: נניח שלישראל אחת יש ארבעה חברים בוועדת הכספים, ויש להם גם ארבעה ממלאי מקום, האם ממלא המקום הראשון הוא ממלא מקום של חבר קבוע ראשון, או שכל אחד מהם יכול למלא מקום של כל חבר קבוע?
סאלח טריף: מדובר בממלאי מקום קבועים.
רחבעם זאבי: זה צריך להיות כתוב.
אנה שניידר: כתוב: "דין אותו חבר בוועדה שהוא ממלא את מקומו".
סאלח טריף: כשוועדת הכנסת תקבע את ממלאי המקום היא תקבל את הרשימה של ממלאי המקום ואת המקום של מי הם ממלאים.
מאיר שטרית: אני מבקש לקיים את הדיון במועד אחר.
מאיר שטרית: הנושא הזה לא היה על סדר היום של היום.
סאלח טריף: אתה לא תקבע את סדר היום של הישיבה.
מאיר שטרית: אני רוצה לדבר על העניין הזה שעתיים.
מאיר שטרית: אני רוצה להביא עדים מומחים.
מאיר שטרית: כתבתי לך מכתב, ואתה לא יכול להכניס חוק בסדר היום מהיום להיום.
מאיר שטרית: לא עושים מחטפים בכנסת.
מאיר שטרית: יש לך זמן, יש לך רוב, תעביר את זה מתי שאתה רוצה.
מאיר שטרית: אתה הולך להרוס את עבודת הכנסת.
סאלח טריף: תערער, תלך לבג"ץ.
סאלח טריף: אני מצטער שהעליתי את הרוויזיה שלך.
סאלח טריף: אתה מגזים, יש לך טענות.
סאלח טריף: אתה לא בא לכל הדיונים ואחר-כך אתה בא בטענות.
סאלח טריף: זאת החלטה שכבר החלטנו.
מאיר שטרית: לא מחליטים סדר יום מהיום להיום.
סאלח טריף: זה היה על סדר היום ביום שני.
מאיר שטרית: אבל זה לא היה היום על סדר היום.
אתי בן-יוסף: אתמול ביקשת התייעצות סיעתית.
אתי בן-יוסף: אתמול שמנו סדר יום חדש במליאה ובמחשב, לפי הפרוצדורה.
מאיר שטרית: אני מבקש התייעצות סיעתית.
סאלח טריף: יש לך התייעצות סיעתית, אנחנו נצביע על החוק ב10:45-.
מאיר שטרית: זה לא נקרא התייעצות סיעתית, אני רוצה להתייעץ בסיעה שלי.
אופיר פינס-פז: מה הבעיה שלך?
אופיר פינס-פז: הרי אתה עצמך היית ממלא מקום בשתי ועדות, גם בחוץ ובטחון וגם בכספים.
מאיר שטרית: אני רוצה לדבר על החוק.
מאיר שטרית: אתה לא תגמור היום את הישיבה ב11:00-, כי אני רוצה לדבר שעה על החוק.
מאיר שטרית: יש לי נימוקים למה אני חושב שהחוק הזה הוא רע.
מאיר שטרית: מחטפים לא תעשו.
סאלח טריף: מה שחבר-הכנסת שטרית אומר זה לא נכון.
סאלח טריף: העניין הזה עלה על שולחן הוועדה הזאת כבר פעמיים-שלוש.
סאלח טריף: העניין הזה עלה ביום שני על שולחן הוועדה, היו כאן יועצים משפטיים והיתה החלטת הוועדה.
סאלח טריף: ההחלטה קבעה והנחתה את ארבל ואת היועצים המשפטיים להכין הצעה, כפי שפירטנו אותה לנושא מתן הכשר לממלאי המקום כראשי ועדות וועדות משנה.
סאלח טריף: זאת ההצעה מיום שני שעבר.
סאלח טריף: על כן, חבר-הכנסת שטרית, אם יש לך הערה או עניין לגבי הצעת החוק, תגיד.
סאלח טריף: אתה ביקשת רוויזיה, תחליט מה אתה רוצה.
מאיר שטרית: אדוני היושב-ראש, אני מצטער שאני מוכרח להעיר לך לסדר על העניין הזה.
מאיר שטרית: העליתי את הנושא בוועדה באמצעות מכתב אליך, ליושב-ראש ועדת הכספים וליועץ המשפטי לכנסת בעניין מצב לא תקנוני ולא חוקי שקיים בכנסת.
מאיר שטרית: זה לא עניין אישי של אף אחד.
אופיר פינס-פז: כמה שנים המצב קיים?
מאיר שטרית: אני לא יודע כמה שנים הוא קיים, אבל ברגע שעוררתי אותו הוא הופך להיות בעיה.
אופיר פינס-פז: האם אתה עצמך נהנית מהמצב הזה?
מאיר שטרית: לא, הייתי חבר גם בוועדת החוץ והבטחון.
אופיר פינס-פז: האם לא היית ממלא מקום קבוע בחוץ ובטחון ובכספים?
מאיר שטרית: הייתי גם חבר.
אופיר פינס-פז: היית לא חוקי.
מאיר שטרית: אז יכולת להעלות את זה.
מאיר שטרית: לא העליתי את זה, זאת הבעיה שלך.
מאיר שטרית: המצב היום הוא לא תקנוני.
מאיר שטרית: אם אתה היית מעלה בעיה כזאת בפעם שעברה, הייתי מוציא מישהו ונכנס לוועדה.
מאיר שטרית: זה מה שהייתם צריכים לעשות אם אבי יחזקאל.
מאיר שטרית: אתם מנסים לעוות את כל הכנסת בשביל לפתור בעיה אישית שלכם.
אופיר פינס-פז: זה כבר ארבע קדנציות.
מאיר שטרית: יש לכם רוב.
אופיר פינס-פז: זאת לא שאלה של רוב, זאת לא שאלה של קואליציה.
אופיר פינס-פז: הוא רוצה להגיד כאן שכל החברים בליכוד בעד זה, איך זה?
אבשלום וילן: אני מציע שתביא את העניין להצבעה ביום שני.
סאלח טריף: לא ייתכן שחבר לא יהיה נוכח בתחילת הדיון, לא יהיה בדיון עצמו ויגיד שאנחנו עושים מחטף.
סאלח טריף: חבר-הכנסת זאבי, שאני לא בדעותיו, יעיד שאני לא עושה כאן מחטפים.
סאלח טריף: לא עשיתי מחטף בשום נושא, לא לקואליציה ולא לאופוזיציה.
סאלח טריף: כשסיעת הליכוד לא היתה כאן אמרתי שאני לא רוצה להחליט.
סאלח טריף: הטענות האלה לא הוגנות.
סאלח טריף: אם יש בקשה עניינית, יציג אותה, בבקשה.
סאלח טריף: אבל לא סתם טענות.
מאיר שטרית: הנושא עלה בוועדה באמצעות מכתב שלי.
סאלח טריף: אתה לא היחיד שהעלה את הנושא.
סאלח טריף: חברי-הכנסת פינס וגולדשמידט העלו את הנושא לפניך.
מאיר שטרית: כתבתי מכתב וביקשתי לדון בנושא.
מאיר שטרית: קיימת דיון בוועדה ביום שני ולצערי הייתי בוועדת הכספים.
סאלח טריף: אז למה אתה בא אלי בטענות?
מאיר שטרית: אתה מעלה נושא לפי בקשתי לדיון, ולכן מן הדין שאהיה בדיון.
סאלח טריף: אתה אומר שבפעם הבאה אני צריך לתאם אתך.
סאלח טריף: אני לא הסתרתי ממך את הדיון, אתה החלטת שוועדת הכספים חשובה יותר.
סאלח טריף: לכל אחד שם יש עשרה ממלאי מקום.
סאלח טריף: אני מבקש לקבוע מהיום והלאה, כשחבר-כנסת מבקש רוויזיה יודיעו לו טלפונית מתי יש רוויזיה, כדי שלא תהיה לו טענה.
רחבעם זאבי: זה היה בתיבות שלנו אתמול.
סאלח טריף: למען ההגינות לא אדבר על החוק היום.
סאלח טריף: נדון על החוק הזה ביום שני, ועל הרוויזיה נצביע ב10:55-, אם אתה רוצה לארגן את סיעת הליכוד.
סאלח טריף: מינוי קצין הכנסת - פניית יושב-ראש הכנסת
אברהם בורג: חברי-הכנסת וחברותיה, אדוני היושב-ראש, בוקר טוב.
אברהם בורג: מזה כשנתיים אין קצין כנסת.
אברהם בורג: היה איתן בן-אליהו ואחריו לתקופה מאוד קצרה של חמישה חודשים כיהן קצין כנסת אחר, ומאז כמעט שנתיים אין קצין כנסת.
אברהם בורג: כאשר נכנסתי לתפקידי התברר לי שבשלהי הקדנציה הקודמת של הכנסת ה14- התפרסמה הודעה בעתונות שהזמינה אנשים להציג את המועמדות שלהם.
אברהם בורג: הקמתי ועדת חיפוש, שבראשה עמד היועץ המשפטי של הכנסת, צבי ענבר.
אברהם בורג: ביקשתי מיועץ ראש-הממשלה לשעבר לארגוני טרור, מר יגאל פרסלר, להיות חבר בוועדה, ומרכזת הוועדה היתה מירי יכין.
אברהם בורג: הוריתי לוועדה כמה הוראות: לפרסם מודעה, לפגוש את כל האנשים, גם את אלה שנענו למודעה הקודמת וגם את אלה שנענו למודעה הזאת, כדי שלא תהיה תחושה שמישהו ביקש ולא נתנו לו.
אברהם בורג: בנוסף הגדרנו את הפרמטרים לתפקיד, והם הוגדרו ללא פשרה בהגדרת התפקיד וביעדים הבטחוניים האבטחתיים והייצוגיים של התפקיד לאפשר מציאת מועמד או מועמדת לתפקיד גם מקרב אנשים שלא היו בשירות קרבי בצה"ל.
אברהם בורג: במילים אחרות, גם שאישה תוכל להתמודד לתפקיד הזה.
אברהם בורג: הוועדה ראיינה כ120- מועמדים, שזה הרבה מאוד.
אברהם בורג: הם עבדו הרבה זמן וראיינו במסרקות דקים מאוד.
אברהם בורג: בסופו של דבר הוועדה המליצה לי על 13 אנשים שהיו היותר בולטים מתוך כל המערכת, ומתוך ה13- בחרתי לפגוש שישה שהיו הבולטים מתוך הקבוצה של ה143- האלה.
אברהם בורג: הם באו מכל הספקטרום המקצועי בתחום של מדינת-ישראל: צבא, משטרה, שב"כ, מוסד, פורשי מערכת הבטחון.
אברהם בורג: הם היו חמישה גברים ואישה אחת.
אברהם בורג: בלי קשר לכך שרציתי קצינת כנסת, מאוד התרשמתי מן המועמדת, אהובה ינאי, והיא מאוד התאימה לי למה שראיתי בתוך התפקיד.
אברהם בורג: אלא שיום לפני שהייתי אמור לראיין אותה היא הודיעה לי שהיא לא מעוניינת בתפקיד.
אברהם בורג: בכל זאת ביקשתי לפגוש אותה, לשכנע אותה, אבל היא לא הסכימה.
אברהם בורג: ביקשתי שתיתוסף עוד אישה מהמעגל השלישי של הראיונות, ראיינתי אותה ובסופו של דבר, לאחר שראיינתי את ששת האנשים, קיבלתי את ההמלצה של הוועדה כפי שהומלצה לי, ללא כל ערעור פנימי בתוכם, לבחור לתפקיד הזה את יצחק יצ'קו שד"ר, שקורות החיים שלו מונחות לפניכם.
אברהם בורג: ההליך, כפי שהוא מוגדר בתקנון, הוא הליך שבו לאחר ועדת החיפוש אני מביא את המועמד בפני הנשיאות על-מנת להתייעץ עם הנשיאות.
אברהם בורג: הנשיאות מחווה את דעתה ואז אני מביא אותו לוועדת הכנסת לאישור.
אברהם בורג: כל התהליך הזה הוא תהליך שעברנו אותו.
אברהם בורג: שלשום ישבה ועדת הנשיאות ופה אחד קיבלה את ההמלצה של ועדת החיפוש ושלי כיושב-ראש, והיום אני מתכבד להביא את המועמד בפני ועדת הכנסת לאישור.
יאיר פרץ: האם לא נמצא מועמד מתוך הכנסת שמתאים לתפקיד?
אברהם בורג: התראיינו אנשים מכל הסוגים ומכל הגוונים, כולל אנשים שהיו בכנסת ה14-, וזה המועמד שהוועדה מצאה כמתאים.
מאיר שטרית: אין לי דבר, חלילה, נגד המועמד.
מאיר שטרית: נראה לי אפילו שהוא over qualified.
מאיר שטרית: אני חושב שסגן קצין הכנסת היום, יאיר סלע, שבשנתיים האחרונות ממלא מקום קצין הכנסת, עשה את התפקיד על הצד הטוב ביותר.
אברהם בורג: אני לא מוכן ללכת לתהליך שמומלץ על-ידי המערכת המשפטית שלנו, שבה אנשים צריכים להגיש את המועמדות שלהם.
אברהם בורג: פנו ליאיר סלע, הוא לא רצה להגיש מועמדות ולא הגיש אותה.
אברהם בורג: אני לא מוכן ללכת למהלכים עוקפים.
מאיר שטרית: לא דיברתי עם יאיר סלע על העניין הזה.
אברהם בורג: זה לא נעים לעשות דיון אישי בפורום הזה.
אברהם בורג: ברגע שהאדם לא הגיש מועמדות, הוא לא מועמד.
מאיר שטרית: לא דיברתי עם יאיר סלע ולא שאלתי אותו למה הוא לא הגיש מועמדות.
מאיר שטרית: אין לי דבר נגד ההצעה, ואני מניח שאם היושב-ראש בחר את המועמד הזה והוא נראה בעיניו הראוי ביותר, אז גם בעיני הוא הראוי.
מאיר שטרית: לדעתי אנחנו עושים מהתפקיד מה שהוא איננו.
מאיר שטרית: היה ניסיון כבר בכנסת הקודמת למנות קצין כנסת, וחיפשו בראשי הצמרות של העצים.
מאיר שטרית: לדעתי, ואני מספיק שנים בכנסת, אופי התפקיד הוא כזה שלא דרוש מישהו שהוא בצמרת הגדולה.
מאיר שטרית: לדעתי התפקיד קטן מדי בעבור מי שנכנס לפה, גם בעבור המועמד הזה, מכיוון שהתפקיד איננו בסדר גודל כזה.
מאיר שטרית: דווקא מי שנמצא ומנהל את העניינים ביום-יום, יותר קל לו לתפוס את המערכת היום.
מאיר שטרית: גם הדרגה יותר נמוכה, ולא צריך לשלם שכר כל-כך גבוה.
מאיר שטרית: נדמה לי שיאיר סלע לא הגיש מועמדות, כי הוא ראה שבקריטריונים שנקבעים עם רמה מסוימת ומעלה, אין לו סיכוי.
אברהם בורג: זה לא נעים, כי האדם עובד בכנסת ועושה עבודה מצוינת.
אברהם בורג: אבל יש כאן שני דברים שלפחות אותי מחייבים.
אברהם בורג: ראשית, ההמלצה של הייעוץ המשפטי כיצד צריך להתקיים התהליך, שזה לא עניין שאני לוקח אדם מן הרחוב.
אברהם בורג: הוגדר התהליך, אני הולך בתהליך הזה כפי שצריך.
אברהם בורג: הדבר השני, אל תשכח שעוד בכנסת הקודמת התפרסמה מודעה, ואני לא יכול לעשות מהלך שאומר שלמרות כל האנשים שפנו התבטלה המודעה ואקח מישהו אחר כי אני אוהב אותו.
אברהם בורג: אם התחילו מהלך מסוג מסוים, צריך ללכת עם המהלך הזה עד הסוף.
זהבה גלאון: יש הרבה הגיון בדברים שאומר מאיר שטרית, אבל זה מה שנקרא חכמת חדר מדרגות.
זהבה גלאון: זה היה נכון ללפני כמה זמן, אבל אחרי שישבה ועדה, אחרי שבחרו, אחרי שיושב-ראש הכנסת מציג את המועמד, זה נראה לי לא מכובד שאנחנו נדון בזה.
אופיר פינס-פז: מאיר שטרית דיבר על שכר.
סאלח טריף: ביקשתי מיושב-ראש הכנסת וממזכיר הכנסת, מכיוון שידעתי מה היה שכרו של קצין הכנסת הקודמת והתוספת הפרלמנטרית שהוא קיבל, וכן דרגה שהוא קיבל למרות שלא היה באותה דרגה.
סאלח טריף: אמרתי מראש שמוטב שיהיה שכר שמקביל לתת-אלוף או לתת-ניצב, בלי כל התוספות, והבנתי שהדברים התקבלו.
אברהם בורג: קצין הכנסת ארוך הטווח הקודם היה כאן במעמד שכר של ניצב במשטרה, מקביל לאלוף בצה"ל.
אברהם בורג: הוריתי לוועדת החיפוש שיהיה ברור שאנחנו לא מגיעים לדרגה מהסוג הזה, אני מחפש מישהו במשרה שנעה בין סגן אלוף לתת אלוף.
אברהם בורג: ההתקשרות אתו תהיה בסדרי גודל שלא יגיעו למה שהיה בעבר.
אברהם בורג: אני מבקש שהוועדה לא תעשה משא ומתן עם האדם, תעשה את זה המינהלה של הכנסת.
אברהם בורג: ההנחיה שלי היא להגיע לטווחי התקשרות שהם בגדר הסביר, ולא יגיעו לטווחים של אלוף.
רחבעם זאבי: בכנסת ה14- יושב-ראש הכנסת דאז, דן תיכון, מינה אותי ואת צבי ענבר לעסוק בכל הסוגיה של קצין הכנסת, תפקידו, דרגתו, איך לחפש ואחר-כך הוא הטיל עלי אישית גם למיין שורה של מועמדים.
רחבעם זאבי: ההמלצות שלנו אושרו, ויש להן תוקף אלא אם הן בוטלו.
רחבעם זאבי: אחת ההמלצות שלנו דנה בדרגתו של קצין הכנסת, ואנחנו ראינו כלא מוצדק להישאר בהחלטה ההיסטורית שקצין הכנסת יהיה מקביל לניצב במשטרה.
רחבעם זאבי: יותר מזה, היה כתוב ניצב מפקד מחוז.
רחבעם זאבי: נכון שקצין הכנסת הוא תפקיד חשוב יותר ממה שחבר-הכנסת הממוצע רואה ומכיר, כי אנחנו לא שמים לב להרבה מאוד מטלות שמוטלות על קצין הכנסת.
רחבעם זאבי: לכן לעניין הדרגה המלצנו אלוף משנה.
רחבעם זאבי: אני לא מציע שוועדת הכנסת תקבע, זה צריך להיות בין יושב-ראש הכנסת לבין המינהלה של הכנסת לבין מי שנכנס לתפקיד.
רחבעם זאבי: אי-אפשר לדון בשכר של עובד בכנסת בוועדה, כי אחרת נחטא לאיש.
רחבעם זאבי: לגבי האישיות, מי זה צריך להיות.
רחבעם זאבי: היה לנו מבול של מועמדים מצוינים.
רחבעם זאבי: אני הופתעתי אז מאנשים שבאו, מן השורה הראשונה, החל משירות בתי-הסוהר וכלה בשב"כ.
רחבעם זאבי: ביניהם היו over qualified.
רחבעם זאבי: אני לא חושב שמה שכתוב בתקנון הוא נכון.
רחבעם זאבי: אין הגיון בכך שוועדת הכנסת תהיה גורם מאשר של קצין הכנסת.
רחבעם זאבי: כי אנחנו לא ראיינו את האחרים, אנחנו לא עושים את ההשוואה, לא תחקרנו את האדם, לא התרשמנו מכושר הפיקוד, המנהיגות, החריצות.
רחבעם זאבי: אני חושב שמי שצריך לבחור את קצין הכנסת זה יושב-ראש הכנסת.
סאלח טריף: אני מבקש שלהבא אם מישהו רוצה להציע, שיציע לשינוי החוק.
רחבעם זאבי: מכיוון שכך, אני לא הולך לבדוק בc.v- של המועמד.
רחבעם זאבי: אם זה האיש שבחר קצין הכנסת, אנחנו צריכים להצביע בעדו.
סאלח טריף: אני מבקש שנצביע על אישור מינויו של מועמד יושב-ראש הכנסת והנשיאות לקצין הכנסת, יצחק יצ'קו שד"ר.
סאלח טריף: המינוי אושר.
אברהם בורג: תודה רבה לוועדה.
אברהם בורג: אני רוצה להודות מאוד לוועדה שעסקה בחיפוש, ובראש כולם תודה למירי יכין שעשתה כאן עבודה יוצאת מגדר הרגיל, כדי שכולם ייצאו עם תחושה טובה.
אברהם בורג: כולל סיור בבית וכדומה.
רחבעם זאבי: גם לי היא עזרה לפני שנתיים.
אברהם בורג: אני מציע להכניס את יצ'קו, על-מנת שהוועדה תראה איך הוא נראה.